[image: ]



[bookmark: _GoBack]לכבוד:

הנדון: בקשה לפי חוק חופש המידע, התשנ"ח- 1998

במענה לפנייתך שבסימוכין, למשרד העבודה, הרווחה והשירותים החברתיים (להלן: "המשרד") בהתאם לחוק חופש המידע תשנ"ח-1998, (להלן: "החוק").
ילד נטוש, מבחינת שירותי הרווחה, הוא ילד שהוריו עזבו אותו (בין אם בבית חולים או במקום אחר) ואינם ממלאים אחר אחריותם לטפל בו (החוק הפלילי מתייחס לנטישה בהקשר של מי שלא מלאו לו 6 אשר האחראי עליו השאירו ללא השגחה ראויה).
בפנייתך אתה מבקש לדעת את מספר הילדים הנטושים בבתי חולים בארץ בכל שנה. נתון זה אינו מצוי בידינו ואינו נאסף על-ידנו, כך גם מידע אודות מצבם הבריאותי של הילדים ומאפייני האימהות.
יחד עם זאת, אנו מבקשים להפנות את תשומת ליבך לכך שלא כל התינוקות ננטשים בבתי החולים. (רק לאחרונה הונח תינוק בפתח ביתו של שייח). ככל הידוע לנו מדובר בתינוקות בודדים בשנה.
תינוק נטוש, בין אם בבית חולים או בין אם במקום אחר יטופל באופן מידי על ידי רשויות הרווחה. עובד סוציאלי לפי חוק הנוער טיפול והשגחה יפעיל אמצעי חירום, לצורך הגנה וטיפול  וידאג להשמה זמנית של הילד במשפחת אומנת חירום עד לסידורו במקום קבוע.
ייעשו מאמצים לאתר את הורי הילד ומשפחתו ובמצב בו הורי הילד אינם ידועים המשטרה תפעל לאיתורם. 
תתקיים ועדת תכנון טיפול והערכה ברשות המקומית לצורך קביעת תכנית הטיפול המיועדת לילד ובהתאם למדיניות המשרד ייבחן הבית הקבוע המתאים ביותר לילד.
במצבים בהם ועדת תכנון תמליץ על פתיחת תיק אימוץ יאסוף עו"ס לחוק האימוץ את המידע, ככל שקיים ברשויות הרווחה, ישלים את חקירתו ויעביר תסקיר ללשכה המשפטית של המשרד לצורך פתיחת תיק אימוץ בבית משפט.
בזמן זה הילד יושם, בדרך כלל במשפחה המיועדת לאמץ או במשפחה על רצף אומנה אימוץ (משפחת אומנה שהביעה נכונות, במידת הצורך, לאמץ את הילד) וזאת מתוך תפיסה מקצועית המבקשת למנוע ככל הניתן מעברים בחיי הילד. 
מיעוט הילדים יושמו בבית-ילדים לתקופת ביניים קצרה ועד לקבלת החלטה בעניינם.


משך הזמן לטיפול בבקשות משתנה בהתאם למידע הקיים אודות הילד והוריו, מורכבות הטיפול ומצבו של הילד. בכל מקרה, בשל גילו הצעיר יעשו כל המאמצים, בעיקר במצב בו לא תמצא המשפחה, להבטיח לילד בית קבוע מהר ככל שניתן.
החלטה לעניין אימוצו של הילד תתקבל על-ידי בית המשפט.

